नरगिस

नरगिस धारावाहिक वर्ष 2006 या 2007 के दौरान दूरदर्शन पर प्रसारित किया जाने वाला एक  प्रसिद्ध धारावाहिक है।
 यह धारावाहिक नरगिस (जयश्री राव) की कहानी पर आधारित है जो फरमान इलाही और शमा इलाही(साहिबा खान) की गोद ली हुई इकलौती बेटी है। नरगिस एक बहुत ही गुणी और संस्कारी लड़की है । वह अपनी दादी जान अमीना ( नीना चीमा) व अपने अम्मी, अब्बू सभी की बेहद लाडली है। नरगिस सरवर नाम के‌ लड़के से प्रेम करती है और सरवर भी उसे बेहद प्यार करता है। काजल नरगिस की सबसे खास सहेली है। 
 नरगिस के पिता एक बेहद अमीर व्यक्ति है, और उनका बहुत बड़ा बिजनेस है । फरमान इलाही का पूरा परिवार अमीना विला नाम के बंगले में रहता है जो नरगिस की दादी अमीना के नाम पर है।
 धारावाहिक की शुरुआत नरगिस के जन्मदिन के साथ होती है, इसी दौरान नरगिस के पिता की कम्पनी में काम करने वाला एक नौकर नरगिस के जन्मदिन पर अपने बेटे के लिए नरगिस का हाथ मांगता है , इस पर गुस्से में फरमान इलाही उस नौकर को थप्पड़ मार देता है की एक नौकर होकर वो नरगिस का हाथ अपने बेटे के लिए मांग रहा है। थप्पड़ के जवाब में वो नौकर भी गुस्से में सारे मेहमानों के सामने कहता है की नरगिस तुम्हारी बेटी नहीं है तुमने उसे गोद लिया हुआ है। नरगिस को जब इस बात का पता चलता है तो उसका मन अत्यंत दुखी होता है।
 नरगिस के जन्मदिन पर हुई इस घटना से दुखी होकर शमा इलाही अपने पति फरमान इलाही की दूसरी शादी कराना चाहती है ताकि उस घर को उसका वारिस मिल सके , इसके लिए वो अपनी मौसी सईदा (श्रीप्रदा) की बेटी नफीसा(भारती शर्मा ) का हाथ मांगने जाती है।‌उनकी आर्थिक स्थिति अच्छी नहीं है और उसकी मौसी सईदा एक लालची और स्वार्थी औरत है।
 फरमान इलाही की दूसरी शादी नफीसा से हो जाती है, और नफीसा के साथ साथ उसकी मां और उसका भाई भी उसी घर में आ जाता है। सईदा उस घर में हमेशा कुछ न कुछ षड्यंत्र रचती रहती है। वह फरमान इलाही को अपनी बेटी के वश में करने के लिए उसे दूध में नशीला पदार्थ देना भी शुरू कर देती है। 
 सईदा एक दिन नरगिस से जानबूझकर बहस करती है और शमा इलाही को बांझ कहती हैं इस पर नरगिस को गुस्सा आ जाता है लेकिन सईदा फरमान इलाही के सामने नरगिस की ही गलती ठहराती है। अपनी अम्मी को बांझ कहने पर गुस्से में नरगिस अपनी अम्मी के साथ घर छोड़कर चली जाती है। 
 नरगिस घर छोड़कर ज़ुल्फी नाम के व्यक्ति की कम्पनी में काम करने लगती है, जुल्फी को उसकी फूफीजान बेगम ज़ैदी ने पाला पोषा है । बेगम ज़ैदी नरगिस की असली मां और फरमान इलाही की पूर्व प्रेमिका है । बैगम ज़ैदी ये चाहने लगती है की नरगिस और जुल्फी की शादी हो जाये ताकि वो फिर से अपनी बेटी को वापस पा सके।आगे आगे चलकर फरमान इलाही को पता चलता है की नरगिस उसकी पूर्व प्रेमिका बैगम ज़ैदी की बेटी है।‌ फरमान इलाही को पता चलता है की नरगिस उसकी की बेटी है वह उसे समझा कर घर वापस ले आता है।